b'\n_START_ARTICLE_\nErasmus Reinhold\n_START_SECTION_\n\xc5\xbdivljenje in delo\n_START_PARAGRAPH_\nReinhold je \xc5\xa1tudiral na Univerzi v Wittenbergu, kjer je kasneje postal profesor astronomije. Izbrali so ga tudi za dekana in rektorja. Leta 1536 ga je Melanchthon izbral za profesorja matematike._NEWLINE_Reinhold je bil Retijev u\xc4\x8ditelj. Retij je leta 1536 na Melanchthonovo pobudo v Wittenbergu postal profesor astronomije in matematike._NEWLINE_Reinhold je bil velik prista\xc5\xa1 Kopernikove teorije. Katalogiziral je ve\xc4\x8d zvezd. Izdal je tolma\xc4\x8da (1542, 1553) Peurbachove Nove teorije planetov (Theoricae novae planetarum)._NEWLINE_Leta 1551 je pod vplivom Kopernikovih astronomsko-matemati\xc4\x8dnih izbolj\xc5\xa1av izdal astronomske tabele Prutenske (Pruske) tabele (Prutenicae tabulae coelestium motuum), ki so jih uporabljali v 16. in 17. stoletju. Kasneje so pomagale tudi pri uvedbi gregorijanskega koledarja leta 1582. Vojvoda Albert Brandenbur\xc5\xa1ki-Pruski je denarno podprl njihovo tiskanje.'